Diari Oficial de la Generalitat Valenciana


Sumari del DOGV 2824, del 11-09-1996 (1996/839181)

ORDRE de 2 de juliol de 1996, de la Conselleria de Cultura, Educació i Ciència, per la qual s'autoritza la implantació del segon cicle d'Educació Infantil en diversos centres docents privats.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2824

Data del DOGV
:   11-09-1996

Secció del DOGV
:   ALTRES DISPOSICIONS

Número del document
:   1996/839181


Data del document
:   02-07-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 2 de juliol de 1996, de la Conselleria de Cultura, Educació i Ciència, per la qual s'autoritza la implantació del segon cicle d'Educació Infantil en diversos centres docents privats.   
S'han vist els expedients incoats a instància dels representants de la titularitat dels centres docents privats que s'assenyalen en l'annex, en els quals se sol·licita l'autorització per a implantar el segon cicle d'Educació Infantil.  
Tots els expedients inclouen l'informe favorable de la Unitat d'Inspecció Educativa. Vistos aquests, la Direcció Territorial eleva una proposta igualment favorable.  
Tots els centres tenen almenys tres unitats autoritzades d'Educació Preescolar, la qual cosa els permet impartir el segon cicle d'Educació Infantil, d'acord amb el que s'estableix en la disposició transitòria tercera, punt 1, apartat a) del Reial Decret 1004/1991, de 14 de juny.  
Atés que allò establit en la disposició transitòria tercera esmentada no eximeix el centres de la obligació d'adaptar-se al que preveu el Reial Decret 1004/91, sobre el nombre de llocs escolars segons la relació professor/alumne atenent, si pertoca, el màxim de 25 llocs escolars o el que corresponga segons les instal·lacions presentades.  
Vistos la Llei Orgànica 8/1985, de 3 de juliol, Reguladora del Dret a l'Educació; el Reial Decret 1.004/1991, de 14 de juny, pel qual s'estableixen els requisits mínims dels centres que imparteixen ensenyaments de règim general no universitaris; l'Ordre de 17 de juny de 1992 (DOGV de 16 de juliol), de la Conselleria de Cultura, Educació i Ciència, que regula la implantació gradual del segon cicle d'Educació Infantil a la Comunitat Valenciana, i el Reial Decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em confereix l'article 35 de la Llei 5/1983, de 30 de desembre de Govern Valencià,   
ORDENE:   
Primer  
Autoritzar la implantació del segon cicle d'Educació Infantil a cadascun dels centres privats arreplegats en l'annex, amb el nombre d'unitats i capacitat màxima que s'hi especifica.  
Segon  
Modificar la denominació genèrica dels actuals centres d'Educació Preescolar inclosos en l'annex, que d'ara endavant serà la de centre d'Educació Infantil, segon cicle.  
DISPOSICIó ADDICIONAL  
Aquesta autorització donarà lloc a les corresponents inscripcions en el Registre de Centres Docents de la Comunitat Valenciana.  
DISPOSICIó FINAL  
Aquesta ordre entrarà en vigor a l'inici del curs acadèmic 1996/97.  
Contra aquesta ordre, que posa fi a la via administrativa, podrà interposar-s'hi un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament a la consellera de Cultura, Educació i Ciència, tal com exigeix l'article 110.3 de la Llei 30/1992.  
València, 2 de juliol de 1996  
La consellera de Cultura, Educació i Ciència,  
MARCELA MIRó PÉREZ